אופק לילדינו

אופק לילדינו היא עמותה ארצית של הורים לילדים עם עיוורון ולקות ראייה. העמותה אשר הוקמה בשנת 1997 ופועלת בפריסה ארצית.

הקמת העמותה

פעילות עמותת אופק לילדינו החלה את צעדיה הראשונים בשנת 1997 ביוזמתם של קבוצת הורים לילדים עם לקויות ראיה ועיוורון, בין המקימים הייתה גילה זיידל (כיום יו"ר העמותה) .

העמותה הוקמה על מנת לסייע להורים ולילדים, לחזק אותם ולקדמם לקראת פיתוח חיים עצמאיים ומועילים. כיום, פעילות העמותה מתקיימת בפריסה ארצית וכמעל לאלף משפחות מכלל האזורים הגאוגרפיים והמגזרים, להן ילד/ה עיוור או לקוי ראייה שותפות לעשייה.

חברי הצוות וההנהלה מונים כיום כ-20 שותפים בתפקידי מפתח. בנוסף קיים מערך מורים, מתנדבים ומלגאים המהווים חלק מהותי מצוות העמותה ומפעילות הפרויקטים השונים.

פעילות העמותה

המשפחות מהוות כשליש מהמשפחות בארץ שבהן ילדים עם פגיעה כזו. 

העמותה מקיימת מפגשים אישיים וקבוצתיים, אזוריים וארציים בין ההורים למומחים ואנשי מקצוע, כשעיקר פעילותה נסוב סביב הדיאלוג שבין ההורים לאנשי הממסד.

פעילות העמותה נעשית בשיתוף עם ארגוני הורים לילדים עיוורים ולקויי ראייה ברחבי העולם, כמו גם ארגונים אחרים למען עיוורים בארץ.

תחומי העשייה מגוונים ונוגעים לתחומים נרחבים כמו; ליווי וסיוע לימודי, פיתוח תחביבים ותחומי עניין, ליווי מקצועי להורים והנגשת מידע עבורם, קידום אפשרויות תעסוקה והשתלבות בפעילות החברה ועוד. 

"אופק לילדינו פועלת על מנת לאפשר לילדים להתפתח ולהתקדם לתפקידים מהותיים ומרכזיים בסביבתם האישית ובחברה כולה. העמותה שואפת לאפשר הזדמנות שווה לילדים בכל תחום בו עוסקים ולהביא לכדי קבלת בחברה וליצור עבורם ליצור סביבה קהילתית תומכת מכילה וחזקה. 

ארבעה מישורי הפעילות בהם מתמקדת העמותה הם סנגור, זכויות ומידע. פיתוח קהילת המשפחות. הפעלת תוכניות מיוחדות (ראה הרחבה בהמשך). תפעול העמותה (גיוס משאבים, הפעלת מערך מתנדבים, יחסי ציבור ותקשורת, קשרים בינ"ל, השתתפות בכנסים מקצועיים בארץ ובחו"ל, פיתוח שיתופי פעולה עם ארגונים בארץ ובחו"ל).

"מצוינות באופק: מערך סיוע לימודי"

שיעורי עזר במקצועות שונים על ידי מורים, רובם סטודנטים בעלי ניסיון במתן שיעורי עזר. המורים עוברים הכשרה להכרת עולם לקויות הראייה והעיוורון ומעבירים שיעור שאורך כשעה בביתו של הילד אחת לשבוע. במהלך שנת הפעילות, נערכות שיחות משוב והתעדכנות עם המורים, הילדים וההורים. ההשתתפות בתוכנית מאפשרת לילדים התקדמות בהישגיהם הלימודיים וגם בתחושת הביטחון והאמון ביכולותיהם.

"הורה להורה"

פרויקט "הורה להורה" הפועל מזה שש שנים הוא מעגל חיזוק הדדי בין הורים. במסגרת הפרויקט הורים "ותיקים" יוזמים שיחות טלפוניות עם הורים שנמצאים בתחילת דרכם או סביב מעברים משמעותיים בחיי הילד.

"עבודה באופק"

פרויקט "עבודה באופק", הפועל משנת 2002, מכין את בני הנוער לחיי עבודה. בני הנוער משתתפים בימי הכשרה והעשרה בנושא "עולם העבודה" ולאחר מכן משתלבים במקומות עבודה הקרובים לביתם ועובדים לפחות שבועיים במהלך החופש הגדול.
בנוסף לסדנאות ההכנה, כל משתתף עובר שיחת תיאום ציפיות עם המעסיק ונרשם בלשכת התעסוקה לנוער.
שותפים נאמנים לפרויקט זה: "קבוצת פישמן" ו"בנק דיסקונט".

"רואים אחרת"

“רואים אחרת” הוא צוות ההסברה של “אופק לילדינו". את הצוות הקימו צעירים עיוורים ולקויי ראייה ששמו לעצמם למטרה לשנות את יחס החברה כלפי אוכלוסייה זו על ידי העלאת המודעות והעמקת ההיכרות עם אוכלוסיית העיוורים ולקויי הראייה. “רואים אחרת” עורך סדנאות הסברה המועברות ע”י צמד מנחים: האחד לקוי ראייה והשני עיוור. עד היום ערכו חברי “רואים אחרת” עשרות הסברות לקהלים שונים ומגוונים- ילדי גן, עובדי “האגודה לזכויות האזרח”, תלמידי בתי ספר, חניכי תנועות נוער, בנות שירות לאומי, חיילים בצה”ל, אסירים בבית כלא ועוד.